**Isabel ORDAZ Martín** (Madrido, 11-a de marto 1957) estas hispana aktorino de kino, teatro kaj televido konata ĉefe pro siaj roloj en la serioj *Pepa y Pepe*, *Aquí no hay quien viva* kaj *La que se avecina*.

Biografio kaj kariero
---------------------

Dum la 1980-aj jaroj ŝi ekkarieris per teatro, kurtoj kaj malgrandaj aperoj en kinaj filmoj, kiel en 1986 en la filmo de Fernando Trueba, *El año de las luces*. En 1987 ŝi faris faman rolon, nome tiun de Berta en la porinfana serio *Los mundos de Yupi*. Ekde tiam, ŝi atingis pli gravajn rolojn kiel iun malgrandan en *Bajarse al moro* de Fernando Colomo kaj alian ĉe la programo *A ver, a ver* de Martes y Trece. Poste ŝi aperis en *Esa es tu parte* kun Gabino Diego kaj en aliaj roloj per kiuj ŝi atingis diversajn premiojn. Ŝi partoprenis en filmojn kiel *¿Por qué lo llaman amor cuando quieren decir sexo?* kaj *Todos los hombres sois iguales*. Finfine ŝi atingis protagonistas rolon en la serio *Pepa y Pepe*, kie ŝi ludas la rolon de la amikino de Verónica Forqué.

En 1997 ŝi protagonistigas la adaptaĵon al serio de la filmo *Todos los hombres sois iguales*. Samjare, ŝia kinkariero plialtiĝas je nivelo per la ricevo de Goya-premio al la plej bona novula aktorino pro sia rolo de Lucía en *Chevrolet*. Krome ŝi faris gravajn duarangajn rolojn en *Yoyes* kaj *Carne de gallina*. Reĝisorita de Rafael Gordon, ŝi protagonistis en la filmo *La reina Isabel en persona*, de 2000, en kiu ŝi ludas la rolon de aktorino kiu ludante la rolon de Izabela la 1-a de Kastilio trempiĝas en la rolon kaj vivas ĝin reale.

En 2002 ŝi protagonistis kun Assumpta Serna *Teresa Teresa*, en kiu ŝi ludas la rolon de Teresa de Avilo. Ŝi plue faris gravajn duarangajn rolojn en filmoj kiel *El Calentito*, ĝis sia partopreno en la sukcesa serio *Aquí no hay quien viva* en Antena 3, en kiu ŝi ludas la rolon de la mistikema Isabel, kromnomita *La Hierbas* pro sia klinemo al naturaj rimedoj. Kaj de tie ŝi sekvis en 2007 en la serio sukceda de *Aquí no hay quien viva*: nome *La que se avecina* en Telecinco, kiel Araceli Madariaga,​ foje alterne kun laboro en teatro.

Fakte ŝi estis protagonista inter aliaj teatraĵoj en *Algún amor que no mate*, *La dama boba*, *Electra*, *El caso de la mujer asesinadita*, *Cuando era pequeña*, *Los días felices*, *La asamblea de mujeres* (prezentita en la Festivalo de Mérida), *Luces de bohemia* kaj *Lúcido*. Ŝi ankaŭ faris propran produktoradon, kiel ĉe *Aliento de equilibrista* (kunverkita kun Paloma Pedrero), *Nonadas*, *Partitura teatral* kaj *Los días felices*.

Ordaz estas ankaŭ aŭtoro de poemaroj, kiel *Flor de alientos*, *No sé*, *Poemas de Palestina*, *El agua de la lluvia tiene algo* kaj *La geografía de tu nombre*, kaj de la novelaro *Despedidas*.

Filmoj
------

* 1986 El año de las luces Fernando Trueba
	+ La noche de la ira Javier Elorrieta
* 1989 Bajarse al moro Fernando Colomo
	+ Loco veneno Miguel Hermoso
* 1993 ¿Por qué lo llaman amor cuando quieren decir sexo? Manuel Gómez Pereira
* 1994 Todos los hombres sois iguales Manuel Gómez Pereira
* 1995 Una casa en las afueras Pedro Costa
	+ Solo amor José Javier Rodríguez Melcon
* 1996 Animia de cariño Carmelo Espinosa
* 1997 Chevrolet Javier Maqua
* 2000 La reina Isabel en persona Rafael Gordon
	+ Yoyes Helena Taberna
* 2002 Carne de gallina Javier Maqua
* 2003 Teresa, Teresa Rafael Gordon
* 2004 La mirada violeta Nacho Pérez de la Paz kaj Jesús Ruiz
	+ Escuela de seducción Javier Balaguer
* 2005 El Calentito Chus Gutiérrez
* 2010 Una hora más en Canarias David Serrano de la Peña
* 2015 Todo mujer Rafael Gordon
* 2016 Relaxing Cup of Coffee José Semprún
* 2018 El mejor verano de mi vida Dani de la Orden
* 2019 Si yo fuera rico Álvaro Fernández-Armero
* 2023 La reina del convento Carmen Perona
* 2024 El favor Juana Macías

Televido
--------

Teatro
------

Eksteraj ligiloj
----------------

* en imdb

  

* *En tiu ĉi artikolo estas uzita traduko de teksto el la artikolo Charo López en la hispana Vikipedio.*


|  |  |
| --- | --- |
| Bibliotekoj | * PeEnEo: 844258
 |